CELEX: 32017R0908
Language: lt
Date: 2017-05-11 00:00:00
Title: 2017 m. gegužės 11 d. Komisijos įgyvendinimo reglamentas (ES) 2017/908, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Picodon (SKVN)] specifikacijos pakeitimas

30.5.2017   
            
            
               LT
            
            
               Europos Sąjungos oficialusis leidinys
            
            
               L 139/23
            
         KOMISIJOS ĮGYVENDINIMO REGLAMENTAS (ES) 2017/908
   2017 m. gegužės 11 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Picodon (SKVN)] specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:
   
               (1)
            
            
               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos kilmės vietos nuorodos „Picodon“, kuri įregistruota Komisijos reglamentu (EB) Nr. 1107/96 su pakeitimais (2), padarytais Komisijos reglamentu (EB) Nr. 1143/2009 (3), specifikacijos pakeitimo paraišką;
            
         
               (2)
            
            
               2016 m. kovo 11 d. raštu Prancūzijos valdžios institucijos Komisijai pranešė, kad pagal Reglamento (ES) Nr. 1151/2012 15 straipsnio 4 dalį dviem Prancūzijoje įsisteigusiems veiklos vykdytojams, kurie atitinka minėto straipsnio sąlygas, 2016 m. vasario 17 d. Nutarimu dėl saugomos kilmės vietos nuorodos „Picodon“, paskelbtu 2016 m. vasario 26 d.Prancūzijos Respublikos oficialiajame leidinyje, iki 2016 m. gruodžio 31 d. buvo suteiktas pereinamasis laikotarpis. Per nacionalinę prieštaravimo procedūrą du veiklos vykdytojai pateikė prieštaravimą dėl reikalavimo gaminant „Picodon“ naudoti žalią pieną ir nurodė, kad jie negalėjo nedelsiant pradėti laikytis tokios nuostatos; jiems reikėjo laiko savo gamybos priemonėms pritaikyti. Šie veiklos vykdytojai, nuolat teisėtai prekiavę „Picodon“ ne mažiau kaip penkerius metus iki paraiškos pateikimo dienos, atitinka Reglamento (ES) Nr. 1151/2012 15 straipsnio 4 dalies reikalavimus. Todėl jiems buvo suteiktas pereinamasis laikotarpis iki 2016 m. gruodžio 31 d. Šie veiklos vykdytojai yra: Fromagerie du Vivarais, Les Pélissons, 07570 Désaignes; Eurial, rue Henri Barbusse, 26400 Crest;
            
         
               (3)
            
            
               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (4), kaip reikalaujama minėto reglamento 50 straipsnio 2 dalies a punkte;
            
         
               (4)
            
            
               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,
            
         PRIĖMĖ ŠĮ REGLAMENTĄ:
   1 straipsnis
   
      Europos Sąjungos oficialiajame leidinyje paskelbtas pavadinimo „Picodon“ (SKVN) specifikacijos pakeitimas patvirtinamas.
   2 straipsnis
   Pagal 1 straipsnį suteiktai apsaugai taikomas pereinamasis laikotarpis, kurį Prancūzija, remdamasi Reglamento (ES) Nr. 1151/2012 15 straipsnio 4 dalimi, to straipsnio sąlygas atitinkantiems veiklos vykdytojams suteikė 2016 m. vasario 17 d. Nutarimu dėl saugomos kilmės vietos nuorodos „Picodon“, paskelbtu 2016 m. vasario 26 d.Prancūzijos Respublikos oficialiajame leidinyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gegužės 11 d.
      
         
            Komisijos vardu
         
         
            Pirmininko pavedimu
         
         Phil HOGAN
         
            Komisijos narys
         
      
   
   
      (1)  OL L 343, 2012 12 14, p. 1.
   
      (2)  1996 m. birželio 12 d. Komisijos reglamentas (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka (OL L 148, 1996 6 21, p. 1).
   
      (3)  2009 m. lapkričio 26 d. Komisijos reglamentas (EB) Nr. 1143/2009, kuriuo patvirtinami esminiai Saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai (Picodon de l'Ardèche ou Picodon de la Drôme (SKVN)) (OL L 312, 2009 11 27, p. 14).
   
      (4)  OL C 25, 2017 1 25, p. 5.